**Ăsta nu e timpul meu,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ăsta nu e timpul meu,

...

Aștept să plec, de ce-aș mai sta

În lumea asta deja moartă,

Când Lumina-mi bate-n poartă,

Să mă ia în lumea mea?

...

Aștept să plec cu capul sus,

Nu voi rămâne nicio clipă

Din timpul meu să fac risipă

La întâlnirea cu Iisus!

...

Aici de ce-aș vrea să rămân,

Să văd lumea cum se duce

Punând pe Dumnezeu pe cruce,

Că și-a luat un alt stăpân?!

...

Să trăiesc o vreme-n care,

Lumea fără de morală,

Înainte ca să moară

Îmi calcă viața în picioare?

...

Ăsta nu e timpul meu,

Asta nu e lumea mea,

Nu mai rămân, ci voi pleca

Să-L întâlnesc pe Dumnezeu!

...

Eu de mult nu-mi găsesc locul,

În lumea tot mai decăzută

De Dumnezeu deja pierdută

Și plec de mi-o veni sorocul!

...

Am strâns în viața mea puține

Numai dulcea amintire

Dintr-o poveste de iubire,

Când voi pleca, o iau cu mine!